Greek Legal Document

Category: 44

Content:
128. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 40136 της 20 Απρ. /6 Μαΐου 1981 (ΦΕΚ Β΄ 256) Περί όρων και προϋποθέσεων εγκρίσεως από τον ΟΑΕΔ προγραμμάτων επαγγελματικής καταρτίσεως κλπ. Έχοντας υπόψη: α)Τις διατάξεις του Ν.Δ. 212/1969 «περί οργανώσεως και διοικήσεως του Οργανισμού Απασχολήσεως Εργατικού Δυναμικού». β)Τις διατάξεις του άρθρ. 25 του Νόμ. 1116/1981 «για την παροχή κινήτρων ενισχύσεως της περιφερειακής και οικονομικής αναπτύξεως της χώρας και τη ρύθμιση συναφών θεμάτων». γ)Τη σχετική γνώμη του Διοικητικού Συμβουλίου του Οργανισμού Απασχολήσεως Εργατικού Δυναμικού (απόφαση Δ.Σ. 2914/14.4.81 έγγραφο 74297/16.4.81), αποφασίζουμε: (Μετά τη σελ. 98,664) Σελ.98,665 Τεύχος Δ101-Σελ.45 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.127α-128 Ορίζουμε τους όρους και προϋποθέσεις εγκρίσεως από τον Οργανισμό Απασχολήσεως Εργατικού Δυναμικού (ΟΑΕΔ) των προγραμμάτων επαγγελματικής γενικά καταρτίσεως και επιμορφώσεως εργατικού δυναμικού, που εφαρμόζονται από Νομικά Πρόσωπα Ιδιωτικού Δικαίου, ιδιωτικές επιχειρήσεις ή ομίλους τους και που είναι σύμφωνα με τις προϋποθέσεις συνδρομής του Ευρωπαϊκού Κονωνικού Ταμείου (ΕΚΤ), καθώς και τα της ασκήσεως εποπτείας για την εφαρμογή τους, ως και την ποσοστιαία συμμετοχή του ΟΑΕΔ στις δαπάνες τους, ως ακολούθως: 1.Όροι και προϋποθέσεις εγκρίσεως προγραμμάτων: α)Το πρόγραμμα πρέπει να αναφέρεται σε αρχική επαγγελματική κατάρτιση, μετεκπαίδευση ή επιμόρφωση προσωπικού της ενδιαφερομένης επιχειρησιακής μονάδας και να συνδέεται με ένα από τους κατωτέρω στόχους ή συνδυασμό αυτών: (1)Την κάλυψη αναγκών της σε ειδικευμένο προσωπικό, υφισταμένων ή προβλεπομένων να δημιουργηθούν με την προοπτική επεκτάσεως της δραστηριότητάς της. (2)Την εισαγωγή νέας τεχνολογίας. (3)Σπουδαίες αλλαγές στους όρους παραγωγής (αλλαγή προϊόντων) ή διαθέσεως προϊόντων. (4)Τη βελτίωση των συνθηκών εργασίας. (5)Την αύξηση της παραγωγικότητας. (6)Την κατάρτιση μειονεκτούντων ατόμων. β)Να διατίθεται από την ενδιαφερομένη επιχειρησιακή μονάδα το κατάλληλο προσωπικό (εκπαιδευτές) για την εφαρμογή του προγράμματος. (1)Το προσωπικό αυτό θα πρέπει να διαθέτει τα κατωτέρω προσόντα: (α)Πτυχίο Μέσης τουλάχιστον Τεχνικής ή Επαγγελματικής Σχολής. (β)Να έχει υποστεί παιδαγωγική εκπαίδευση στη χώρα μας ή στο εξωτερικό και επιμόρφωση σε μεθόδους διδασκαλίας. (2)Σε περίπτωση που δεν είναι δυνατή η εξασφάλιση προσωπικού με πτυχίο Μέσης Τεχνικής ή Επαγγελματικής Σχολής, μπορεί να χρησιμοποιηθούν στελέχη της επιχειρησιακής μονάδας με κατώτερα προσόντα, αρκεί να έχουν διετή, τουλάχιστον, υπηρεσία στην επιχείρηση σε αντικείμενα σχετικά με το πρόγραμμα και να έχουν υποστεί παιδαγωγική εκπαίδευση και επιμόρφωση σε μεθόδους διδασκαλίας. (3)Εάν κατά τον χρόνο υποβολής της αιτήσεως δεν διατίθεται προσωπικό με παιδαγωγική εκπαίδευση και κατάρτιση σε μεθόδους διδασκαλίας, είναι δυνατή η έγκριση του προγράμματος με την προϋπόθεση ότι στελέχη της επιχειρησιακής μονάδας θα παρακολουθήσουν σχετικά προγράμματα σε Εκπαιδευτικές Μονάδες του ΟΑΕΔ ή σε άλλες Εκπαιδευτικές Μονάδες (όπως στη ΣΕΛΕΤΕ κλπ.). Σελ.98,666 Τεύχος Δ101-Σελ.46 γ)Να διατίθεται από την ενδιαφερομένη επιχειρησιακή μονάδα η απαραίτητη για την εφαρμογή του προγράμματος τεχνική υποδομή από απόψεως χώρων, εξοπλισμού, υλικών και μέσων.Σε περίπτωση που η επιχειρησιακή μονάδα δεν διαθέτει την υποδομή αυτή σε δικές της εγκαταστάσεις, μπορεί να χρησιμοποιεί κατάλληλη υποδομή που θα εξασφαλίζει η ίδια σε άλλες επιχειρήσεις, ή σε εκπαιδευτικές Μονάδες του ΟΑΕΔ ή άλλων φορέων του δημόσιου ιδιωτικού τομέα. δ)Στο πρόγραμμα θα πρέπει να καθορίζονται, εκτός από τη διδακτέα ύλη, η διάρκεια εκπαιδεύσεως, το ωρολόγιο πρόγραμμα σε ημέρες και ώρες ο αριθμός και τα πρόσωπα (ονομαστικές καταστάσεις) των εκπαιδευτών και των εκπαιδευομένων με τον χρόνο προσλήψεως και τα προσόντα τους, οι χώροι που θα πραγματοποιείται η εκπαίδευση και ο απαραίτητος εξοπλισμός. ε)Η διάρκεια του προγράμματος θα πρέπει να βρίσκεται μέσα στα πλαίσια των σχετικών εκπαιδευτικών προγραμμάτων, που προβλέπονται από τον ισχύοντα εκάστοτε ειδικό Κανονισμό του Ευρωπαϊκού Κοινωνικού Ταμείου. στ)Οι εκπαιδευόμενοι θα πρέπει να έχουν περατώσει τουλάχιστον το Δημοτικό Σχολείο (εξαετές). Κατ’ εξαίρεση η προϋπόθεση αυτή δεν απαιτείται προκειμένου περί μισθωτών με τριετή τουλάχιστον υπηρεσία. ζ)Ο αριθμός των εκπαιδευομένων σε κάθε εκπαιδευτικό Τμήμα θα ορίζεται κατά περίπτωση και πάντως δεν θα μπορεί να είναι ανώτερος από 25. Σε κάθε εκπαιδευτικό Τμήμα θα μπορούν να μετέχουν, εκτός από τους μισθωτούς της επιχειρησιακής μονάδας και μισθωτοί άλλων επιχειρήσεων. 15.Γ .β.128 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 2.Διαδικασία εγκρίσεως και ενάρξεως εφαρμογής των προγραμμάτων: α)Για την κίνηση της σχετικής διαδικασίας θα πρέπει η ενδιαφερομένη επιχειρησιακή μονάδα να υποβάλει σχετική αίτηση στον ΟΑΕΔ με το σχέδιο του προγράμματος και τα λοιπά στοιχεία που αναφέρονται ανωτέρω στους όρους και προϋποθέσεις. β)Το περιεχόμενο του προγράμματος εγκρίνεται, πριν από την εφαρμογή του, με απόφαση του Δ.Σ. του ΟΑΕΔ, έπειτα από σχετική εισήγηση της αρμόδιας Υπηρεσίας του Οργανισμού και σχετική γνωμοδότηση της ΕΠΑΕΔ. γ)Η έναρξη εφαρμογής του εγκεκριμένου προγράμματος, σε κάθε εκπαιδευτική σειρά θα εγκρίνεται με απόφαση του Διοικητή του ΟΑΕΔ, έπειτα από σχετική εισήγηση της αρμόδιας Υπηρεσίας του Οργανισμού. 3.Εποπτεία: α)Κατά τη διάρκεια εφαρμογής του προγράμματος ή και πριν από αυτήν, θα ασκείται από υπηρεσιακά όργανα του ΟΑΕΔ εποπτεία για τη συνδρομή των προϋποθέσεων, την τήρηση του ωρολογίου προγράμματος, την ανελλιπή παρουσία εκπαιδευτών και εκπαιδευομένων και γενικά την ορθή εφαρμογή του προγράμματος κατά τα ανωτέρω. β)Σε κάθε επίσκεψη εποπτείας θα συντάσσεται ειδική αναλυτική έκθεση, που θα υποβάλλεται στις αρμόδιες Υπηρεσίες του ΟΑΕΔ και του Υπουργείου Εργασίας. 4.Ποσοστιαία συμμετοχή του ΟΑΕΔ στις σχετικές δαπάνες: Η συμμετοχή του ΟΑΕΔ στις δαπάνες των επιχειρησιακών μονάδων για την εφαρμογή των ανωτέρω προγραμμάτων ορίζεται εκάστοτε και αναλόγως της περιπτώσεως σε ποσοστό μέχρι και 30%, που ορίζεται με απόφαση του Δ.Σ. του ΟΑΕΔ και το οποίο υπολογίζεται επί του συνόλου των δαπανών που χρηματοδοτούνται από το Ευρωπαϊκό Κοινωνικό Ταμείο, σύμφωνα με τους εκάστοτε ισχύοντες Κανονισμούς αυτού.